|  |
| --- |
| Navn Adresse  **Template 1** |
|  |

Vedr. Dagsgebyr for manglende ansvarsforsikring

Kære xxx

Vi skriver til dig, da vi fra SKAT’s Motorregister har fået oplyst, at dit køretøj med registreringsnummer **xx xxx** i dag ikke har den lovpligtige ansvarsforsikring.

Den 1. januar 2019 træder en ny lov i kraft, der gør det muligt for DFIM - Dansk Forening for International Motorkøretøjsforsikring – at opkræve et dagsgebyr hos alle, der mangler ansvarsforsikring på deres motordrevne køretøjer.

Du vil derfor blive opkrævet et gebyr på 250 kroner pr. dag, hvis dit køretøj ikke er ansvarsforsikret fra årsskiftet. Bliver du først opkrævet et dagsgebyr, vil du ikke kunne købe en ansvarsforsikring i noget selskab, før alle skyldige gebyrer er betalt.

Du bedes venligst se bort fra dette brev, hvis du:

* netop har indgået en forsikringsaftale med et forsikringsselskab
* netop har afleveret nummerpladerne på dit køretøj til en nummerpladeoperatør eller i en af Motorstyrelsens motorekspeditioner.

## Sådan undgår du gebyret

For at undgå at betale dagsgebyr har du nu tre valgmuligheder før 1. januar 2019:

1. Sørg for, at oplysningerne hos dit forsikringsselskab om dit nuværende eller tidligere køretøj er opdaterede og korrekte. Dermed sikrer du dig mod opkrævning på et forkert grundlag. Hvis dit køretøj er solgt for mere end tre uger siden, og den ny ejer ikke har omregistreret det, kan du bede SKAT om at afmelde køretøjet.
2. Kontakt dit forsikringsselskab og få købt en forsikring på dit køretøj. Dit selskab vil derefter give SKAT besked om, at køretøjet er forsikret.
3. Du skal du aflevere nummerpladerne til en nummerpladeoperatør eller i en af Motorstyrelsens motorekspeditioner. Du kan læse mere om denne procedure på SKAT.dk

## Baggrunden for den ny lov om dagsgebyr

Der kører i dag omkring 50.000 indregistrerede køretøjer rundt på vejene uden at have den lovpligtige ansvarsforsikring.

Formålet med den ny lov og med dagsgebyret er at reducere antallet af uforsikrede køretøjer. Det er nemlig de personer, der har en ansvarsforsikring, der via forsikringspræmien betaler for skader forvoldt af køretøjer, der ikke har en ansvarsforsikring. Det mener, hverken DFIM eller Folketinget er rimeligt.

## Hvem er DFIM?

DFIM er en garantifond, der behandler sager, hvor skaden er forvoldt af ukendte og uforsikrede motorkøretøjer. DFIM behandler også sager, hvor skaden er forvoldt af udenlandske motorkøretøjer, udveksler forsikringsoplysninger med grønkortbureauer i andre lande og fungerer som erstatningsorgan ved uheld i udlandet. Se mere på [www.DFIM.dk](http://www.DFIM.dk)

## Hvor har DFIM dine oplysninger fra?

Den ny lov om dagsgebyr for manglende ansvarsforsikring giver DFIM mulighed for at opkræve gebyr hos den enkelte ejer af et motordrevet køretøj. DFIM har ved lov fået adgang til SKAT’s Motorregister, hvor det fremgår, hvem der ikke har den lovpligtige ansvarsforsikring på deres køretøj.

## Hvad er et motordrevet køretøj?

Et motordrevet køretøj er et, der kører på offentlig vej, og som derfor skal forsynes med en nummerplade. For at være lovlig at benytte skal køretøjet have en ansvarsforsikring:

* Personbiler
* Varebiler
* Motorcykler
* Knallerter
* Motorredskaber

(fx pølsevogn, gummiged eller mejetærsker)

* Lastbiler
* Traktorer

Med venlig hilsen

## DFIM